English: Those are two very good points. There isn't a target for this at the moment, because we're still running through the innovative housing programme stats. The whole point of the innovative housing programme is to test out what the manufacturers are claiming for the houses, and make sure that they actually deliver what they claim. So, all of them will tell you that they reduce bills by any number of hundreds of pounds and that the cost of building them is lower and all the rest of it, but they're all very new and innovative projects. So, what we're doing is we're monitoring them over the years of the project, so those that are in year 1, for example, of the three years of monitoring. The truth is that many of them have done what they said they would do, but some of them haven't. And so what we're trying to do is make sure that we roll out at scale the ones that do do what they say, and the others are given an opportunity to figure out what went wrong and correct it and put that in place. So, I'm not prepared to put a target on that, because we want to get it right. It's important to get it right as well. In terms of the planning system, which is not today's strategy, but is obviously a related point, we are working very hard with local authorities and registered social landlords to get some pre-approved planning in place. Shortly, I'll be announcing some self-build schemes that we're looking at as well, where, basically, what we're saying is the local authority will put the planning in place before the land goes out, and then they'll be looking for partner developers or RSLs to develop the land. So, that takes that problem away. That's a related strategy, it's not this strategy today. And the second thing is: you'll know, you've heard me talk in this Chamber a lot about moving that kind of planning to the strategic planning level at a regional point, and that's to do two things. That's to make sure that we spread the rare expertise around, so that authorities that are negotiating with the private sector for big pieces of land have access to proper expertise, because often that will be the only one they have ever done, and they'll skill themselves up and then lose it again - so, to share that expertise around in local authorities is really important. Also, it will enable them to put the strategic infrastructure plan in place, so that when a private sector builder comes forward, they will know what infrastructure they are expected to contribute to, as opposed to a random amount of money based on the affordability of the scheme in question. So, there are lots of other things to do. What this is doing, though, is it's allowing us to build much more quickly the sorts of houses that people want to live in. I'll just share with you one story from - from Ammanford, actually, where I met Mr and Mrs Potter. You may have seen a little video online from Mr and Mrs Potter, who were ecstatic with the house that they were living in, developed by Coastal, a registered social landlord. Mrs Potter said this to me, and it's really stuck with me, 'We saw the old garage being knocked down and the houses going up and we thought, "Oh, another posh development for posh people. I'm still living in this terrible flat that I've been allocated and my son has got all kinds of problems."' And then she said, 'Somebody rang the doorbell from the RSL and said, "Would you like to come and look at the house we're thinking of allocating to you?," and they took me to this posh development that I had been slagging off in the local shop as not for the likes of us, and here we are, living in it.' That's the point, that these are the best houses in Wales, not the worst. They're the ones that most people want to live in. They're houses of choice, not houses of necessity, and I think that is the most telling part of it.
Welsh: Mae'r ddau bwynt yna'n rhai da iawn. Ni cheir nod ar gyfer hyn ar yr adeg hon, gan ein bod ni'n parhau i fynd trwy'r ystadegau yn y rhaglen tai arloesol. Holl ddiben y rhaglen tai arloesol yw profi'r hyn y mae'r gweithgynhyrchwyr yn ei honni am y tai, a gwneud yn siŵr eu bod nhw mewn gwirionedd yn cynhyrchu'r hyn y maen nhw'n ei honni. Felly, mae pob un ohonyn nhw'n dweud wrthych eu bod yn lleihau biliau gan faint a fynnir o gannoedd o bunnoedd a bod y gost o'u hadeiladu nhw'n is ac yn y blaen, ond eu bod nhw'n brosiectau newydd ac arloesol iawn i gyd. Felly, yr hyn yr ydym ni'n ei wneud yw eu monitro nhw dros flynyddoedd y prosiect, felly y rhai ym mlwyddyn 1, er enghraifft, o'r tair blynedd o fonitro. Y gwir amdani yw bod llawer ohonyn nhw wedi cyflawni'r hyn y dywedasant y byddent yn ei wneud, ond nid yw eraill wedi gwneud hynny. Felly, rydym yn ceisio gwneud yn siŵr ein bod yn defnyddio'r rhai sy'n gwneud fel y dywedasant ar y raddfa iawn, a bod y lleill yn cael cyfle i nodi'r hyn aeth o'i le a'i gywiro a rhoi hynny ar waith. Felly, nid wyf i'n barod i osod targed ar hynny, oherwydd rydym yn awyddus i wneud hyn yn iawn. Mae gwneud hyn yn iawn yn bwysig. O ran y system gynllunio, nid strategaeth heddiw yw honno, ond mae'n amlwg yn bwynt cysylltiedig, ac rydym yn gweithio'n galed iawn gydag awdurdodau lleol a landlordiaid cymdeithasol cofrestredig i sefydlu rhywfaint o gynllunio a gymeradwyir ymlaen llaw. Yn fuan iawn, byddaf yn cyhoeddi rhai cynlluniau hunan-adeiladu yr ydym yn eu hystyried hefyd, ac yn y bôn, yr hyn yr ydym yn ei ddweud yw y bydd yr awdurdod lleol yn rhoi'r cynllun ar waith cyn i'r tir gael ei ryddhau, ac yna fe fyddan nhw'n chwilio am ddatblygwyr partner neu Landlordiaid Cymdeithasol Cofrestredig i ddatblygu'r tir. Felly, mae hynny'n goresgyn y broblem honno. Mae honno'n strategaeth gysylltiedig, ond nid y strategaeth hon heddiw mohoni. A'r ail beth yw: fe fyddwch yn gwybod, rydych wedi fy nghlywed i'n siarad yn y Siambr hon yn aml am symud y math hwn o gynllunio i lefel cynllunio strategol ar bwynt rhanbarthol, ac mae hynny ar gyfer gwneud dau beth. Mae ar gyfer sicrhau ein bod ni'n lledaenu'r arbenigedd prin, fel bod awdurdodau sy'n negodi gyda'r sector preifat ar gyfer darnau mawr o dir yn gallu cael gafael ar arbenigedd priodol, oherwydd yn aml dyna'r unig dro y byddan nhw'n erioed yn gwneud hynny, ac fe fyddan nhw'n ennill sgiliau ac yna'n eu colli eto - felly, mae rhannu'r arbenigedd hwnnw mewn awdurdodau lleol yn bwysig iawn. Hefyd, fe fydd yn eu galluogi nhw i roi'r cynllun seilwaith strategol ar waith, fel y byddan nhw'n gwybod, pan fydd adeiladwr sector preifat yn dod yn ei flaen, pa seilwaith y disgwylir iddyn nhw gyfrannu ato, yn hytrach na swm mympwyol o arian yn seiliedig ar fforddiadwyedd y cynllun dan sylw. Felly, mae llawer o bethau eraill i'w gwneud. Yr hyn y mae'r strategaeth yn ei wneud, serch hynny, yw caniatáu inni adeiladu'n gyflymach o lawer y math o dai y mae pobl yn awyddus i fyw ynddyn nhw. Fe wnaf i rannu un stori gyda chi o - o Rydaman, mewn gwirionedd, lle y gwnes i gyfarfod â Mr a Mrs Potter. Efallai eich bod chi wedi gweld fideo byr ar-lein gan Mr a Mrs Potter, a oedd wrth eu bodd yn y tŷ yr oedden nhw'n byw ynddo, a ddatblygwyd gan Coastal, landlord cymdeithasol cofrestredig. Dywedodd Mrs Potter wrthyf, ac mae hyn wedi aros gyda mi, 'Fe welsom ni'r hen garej yn cael ei dymchwel a'r tai'n cael eu codi ac roeddem ni'n meddwl, "O, datblygiad crand arall ar gyfer pobl grand. Rwy'n byw o hyd yn y fflat ofnadwy a neilltuwyd imi ac mae gan fy mab i bob math o broblemau". Ac yna fe ddywedodd, 'Fe gnociodd rhywun o'r Landlordiaid Cymdeithasol Cofrestredig y drws a dweud, "A hoffech ddod i weld y tŷ yr ydym ni'n ystyried ei neilltuo i chi?", ac fe aethon nhw â fi i'r datblygiad crand hwn yr oeddwn i wedi bod yn lladd arno yn y siop leol gan nad oedd ar gyfer ein siort ni, a dyma ni nawr, yn byw ynddo.' Dyna'r pwynt. Y rhain yw'r tai gorau yng Nghymru, nid y gwaethaf. Dyma'r tai y mae'r rhan fwyaf o bobl yn dymuno byw ynddyn nhw. Maen nhw'n dai o ddewis, nid tai o anghenraid, a chredaf mai dyna'r peth mwyaf hynod.